CELEX: 32009D0761
Language: hu
Date: 2009-10-15 00:00:00
Title: 2009/761/EK: A Bizottság határozata ( 2009. október 15. ) a 2003/467/EK határozat Skócia hivatalosan szarvasmarhatuberkulózis-mentessé nyilvánítása tekintetében történő módosításáról (az értesítés a C(2009) 7790. számú dokumentummal történt) (EGT-vonatkozású szöveg)

16.10.2009   
            
            
               HU
            
            
               Az Európai Unió Hivatalos Lapja
            
            
               L 271/34
            
         
      A BIZOTTSÁG HATÁROZATA
   
   (2009. október 15.)
   a 2003/467/EK határozat Skócia hivatalosan szarvasmarhatuberkulózis-mentessé nyilvánítása tekintetében történő módosításáról
   (az értesítés a C(2009) 7790. számú dokumentummal történt)
   (EGT-vonatkozású szöveg)
   (2009/761/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I. szakaszának 4. pontjára,
   mivel:
   
               (1)
            
            
               A 64/432/EGK irányelv előírja, hogy egy tagállamot vagy annak egy részét a szarvasmarha-állomány tekintetében akkor lehet hivatalosan szarvasmarha-tuberkulózistól mentessé nyilvánítani, ha megfelel az említett irányelvben meghatározott bizonyos feltételeknek.
            
         
               (2)
            
            
               A tagállamokat és azokat a régióikat, amelyeket szarvasmarha-tuberkulózistól mentesnek nyilvánítottak, az egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló, 2003. június 23-i 2003/467/EK bizottsági határozat (2) sorolja fel.
            
         
               (3)
            
            
               Annak érdekében, hogy Skóciát az Egyesült Királyság hivatalosan szarvasmarha-tuberkulózistól mentes régiójának lehessen tekinteni, az Egyesült Királyság benyújtotta a Bizottságnak azt a dokumentációt, amely igazolja, hogy Skócia egész területe megfelel a 64/432/EGK irányelvben előírt megfelelő feltételeknek.
            
         
               (4)
            
            
               Az Egyesült Királyság által benyújtott dokumentáció értékelését követően Skócia egész területét hivatalosan az Egyesült Királyság szarvasmarha-tuberkulózistól mentes régiójává kell nyilvánítani.
            
         
               (5)
            
            
               A 2003/467/EK határozatot ezért ennek megfelelően módosítani kell.
            
         
               (6)
            
            
               Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/467/EK határozat I. melléklete e határozat mellékletének megfelelően módosul.
   2. cikk
   E határozatnak a tagállamok a címzettjei.
   
      Kelt Brüsszelben, 2009. október 15-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
      (2)  HL L 156., 2003.6.25., 74. o.
   
      MELLÉKLET
      A 2003/467/EK határozat I. mellékletének 2. fejezete helyébe a következő szöveg lép:
      
         „2.   FEJEZET
         
         
            A tagállamok hivatalosan tuberkulózismentes régiói
         
         Olaszországban:
         
                     —
                  
                  
                     Abruzzo tartomány: Pescara megye,
                  
               
                     —
                  
                  
                     Emilia-Romagna tartomány,
                  
               
                     —
                  
                  
                     Friuli-Venezia Giulia tartomány,
                  
               
                     —
                  
                  
                     Lombardia tartomány: Bergamo, Como, Lecco és Sondrio megyék,
                  
               
                     —
                  
                  
                     Marche tartomány: Ascoli Piceno megye,
                  
               
                     —
                  
                  
                     Piemonte tartomány: Novara, Verbania és Vercelli megyék,
                  
               
                     —
                  
                  
                     Szardínia tartomány: Oristano megye,
                  
               
                     —
                  
                  
                     Toscana tartomány: Grosseto, Livorno, Lucca, Prato, Pisa, Pistoia, Siena megyék,
                  
               
                     —
                  
                  
                     Trentino-Alto Adige tartomány: Bolzano és Trento megyék,
                  
               
                     —
                  
                  
                     Veneto tartomány.
                  
               Az Egyesült Királyságban:
         
                     —
                  
                  
                     Nagy-Britannia: Skócia.”